Aalborg Stiftstidende, 1840-07-04
Kjøbenhavn, den 30te Junii. Af Dagens Beretning om Deres Majestæters Kronning meddeles her. Jn denfor Frederiksborg Slotskirke, denne ærværdige Bygning, der ved sine gothiske Prydelser og rige Pragt i Forbindelse med sin dristige Architectur, levende vil bevare Mindet omen Konge, Danmark skylder saa meget, knælede Christian den Ottende og Hans høie Dronning for det hellige Atter for at indvies til Herrens Salvede. Kirken var i denne Anledning festlig smykket; Gulvet var belagt med hvidt Klæde paa begge Siderne og rødt Fløiel med to Guldbrocades Striber i Midten; i Baggrunden stode Kongens og Dronningens Trone under en pragtfuld og kostbar drapperet Thronhimmel, der kuppelagtig hvælvet, var overtrukket med rødt Fløiel, der garneredes af Guldfryndser og Guldqvaster; den udvendige Side af selve Kuppelen var besat med smaae Guldkroner. Overst paa samme laae en colossal forgyldt Krone. Foran Thronen stod tilhøire en forgyldt Tabouret med rød Fløiels Pude, samt de tre Sølvløver. Da der første Gang ringedes med Kirkens Klokker opmarscherede begge de kongelige Livgarder i den indre Slotsgaard, for medens Salvings=Acten varede, at paradere paa begge Sider af den med rødt Klæde betrukne Forhøining, der var placeret i Gaarden og over hvilken Processionen skulde gaae. En halv Time herefter marscherede 20 Drabanter klædt i gammeldags Dragt med Partisaner i Hænderne ind i Kirken; af disse stillede de 12 sig paa Kirkegulvet, 6 paa hver Side af Thronvæggene, og 8 bag Alteret. Ligefra det Øieblik, at Herolderne viste sig paa Arcaden og Processionen begyndte, lode Panker og Trompeter sig høre fra Altanen over Porten, Sangværket spillede og der kimedes med alle Kirkens Klokker. Da Hs. Majestæt viste sig paa Forhøiningen nede i Gaarden gjorde de kgl. Livgarder Honeurs og Kroningsmarschen udførtes. Jført Kronningskappen og de kongelige Prydelser, indtraadte Hs. Majestæt i den skjønne med Tusinder af Mennesker besatte Kirke og hilsede de Tilstædeværende med Scepteret. Den Anstand og Værdighed, hvormed han gik hen over det fløielsbeklædte Gulv, frembod et smukt billede paa den sande kongelige Høihed. Hs. Majes Slæb blev baaret af tre Elephantriddere, der i det Øieblik Hs. Maj. tog Sæde paa Thronen stillede sig tilhøire af Estraden nærmest Thronen. Hendes Majestæt Dronningen blev nu underrettet om, at Hs. Majestæt ventede hende, og begav sig derpaa ledsaget af Hs. Kgl. Høihed Kronprindsen til Kirken. Hendes Slæb bares af tvende Hofdamer. Under hendes Gang over Gaarden, vistes Hendes Majestæt samme Honneur som Hs. Maj. Da Hs. Maj. havde taget Sæde paa Thronen holdt Biskop Münster sin Indgangstale, der ligesom Talen med Hensyn til Rigets Grundlov og ved Kongens og Dronningens Salving udmærkede sig ved den Skjønhed i Udtrykket og den hjertegribende Maade, hvorpaa den høiærværdige Geistlige altid veed at vinde Hjerterne. Da Acten var forbi i Kirken og hele den pragtfulde og glimrende Skare af Herrer og Damer atter gik frem i Procession, steg Kongen ned fra Thronen og beredte, sig til at forlade Kirken. Da han atter som salvet Konge viste sig for den forsamlede Mængde, gjenlød Luften af Jubelraab, der fornyedes, da Dronningen lod sig tilsyne ført af Hs. Kgl. H. Kronprindsen. - Cantaten, hvortil Weise havde componeret en udmærket smuk Musik, blev udført saa brillant som det vel kunde forlanges, og navnlig gik Quintetten i Lovsangen mesterlig. - Flere Steder i gens og Dronningens Navneziffre i Transparent. Hele Hillerød saavel som Slottet og Skoven, hvor Livjægerne have deres Leir var oplyst med Rechauds, der udbredte et smukt Lysskjær over hele Byens Omegn.